Ad d-naf anagmay n tsekla taqbaylit Muhend Akli salhi yefka-d tabadut i tullist deg umawal-ines asegzawal n tsekla, yenna-d: d tawsit n tsekla, talɣaines d tawezlant, tullist temxallaf ɣef tmacahut, acku ayen i-ɣef d-tettawi yeqqen ɣer tudert n yal ass, mačči am tmacahut iṭṭuqet umakun d wayen ur nezmir ad yili deg tillawt, rnu ɣer wannect-a, tullist d tawsit yettilin s tira ma yella d tamacahut d tawsit n timawit, temxallaf diɣen tullist ɣef wungal, tullist d aḍris wezzilen macci am uḍris n wungal di tullist ur yettili ara aṭas n uglam d yiwenniten d yiwudam4.